Telegrupp AS
Indrek Olkonen
telegrupp@telegrupp.ee	

11.06.2024 nr 2-14/24/2664-1	

Leppetrahvi hoiatus

Austatud koostööpartner

Pöördumine seoses ostutellimuse nr OTE-0177665 hilinemisega.

22.01.2024 esitasime Teile tellimuse numbriga OTE-0177665, raamlepingu nr 2-2/20/921-1 ja minikonkursil (viitenumber 273906) esitatud pakkumuse nr 468678 alusel. Eelnimetatud pakkumuse kohaselt oli toote tootjakoodiga 766-00006-01 (ühemoodiline adapter fiiberoptilise välikaabli testimiseks) 20 tk tarneaeg 14 nädalat alates ostutellimuse esitamisest ehk mitte hiljem kui 10.05.2024.

06.05.2024 teavitasite Riigi Kaitseinvesteeringute Keskust e-kirjas, et tootja on tarnet teadmata ajaks edasi lükanud seoses komponente tootva masina rikke tõttu.

Käesolevaga anname Teile täiendava tähtaja puuduoleva toote (tootjakoodiga 766-00006-01) tarne teostamiseks. Toode tootjakoodiga 766-00006-01 (ühemoodiline adapter fiiberoptilise välikaabli testimiseks) 20 tk peab olema tarnitud hiljemalt 01.07.2024. 

Vastavalt raamlepingu nr 2-2/20/921-1 punktile 3.15. on kauba tähtaegselt üle andmata jätmise korral ostjal õigus nõuda müüjalt leppetrahvi 0,25% tähtaegselt üle andmata kauba maksumusest päevas iga üleandmisega viivitatud päeva eest, kuid mitte vähem kui 50 eurot. Kui puuduolevat toodet ei tarnita täiendava tähtaja jooksul, hakatakse leppetrahvi rakendama alates 10.05.2024.

Lugupidamisega

(allkirjastatud digitaalselt)

Priit Soosaar
kategooriajuht (side ja radar)